তিরুপতি মন্দিরের লাড্ডুতে পশুর চর্বি মামলায় গ্রেফতার ৪

ওয়েব ডেস্ক: কয়েকদিন আগেই খবরের শিরোনামে উঠে আসে তিরুপতি বালাজি মন্দিরে প্রসাদী লাড্ডুতে মেলে পশুর চর্বি! আর যা নিয়ে শুরু হয় জোড় তরজা। ইতিমধ্যেই ঘটনার তদন্তে নামে কেন্দ্রীয় তদন্তকারী দল সিবিআই। আর এবার তদন্তকারী দলের তরফ থেকে এই ঘটনায় গ্রেফতার করা হয়েছে ৪ অভিযুক্তকে। সিবিআইয়ের তদন্তে উঠে আসে প্রসাদী লাড্ডুতে ঘিয়ের সঙ্গে মেশানো হয়েছে পশুর চর্বিও। এই ঘটনায় ধৃত ব্যক্তিদের সোমবার আদালতে পেশ করা হয়। আর তারপরেই তাদের ১৪ দিনের জেল হেফাজতের নির্দেশ দেওয়া হয় বিচারকের তরফ থেকে।

আরও পড়ুন: মণিপুরের মুখ্যমন্ত্রীর পদ থেকে পদত্যাগ করলেন বীরেন সিং

উল্লেখ্য, অভিযোগ ওঠে পূর্ববর্তী জগনমোহন রেড্ডির সরকার থাকাকালীন তিরুপতির শ্রী ভেঙ্কটেশ্বর স্বামী মন্দিরে প্রসাদী লাড্ডুতে ব্যবহার করা হয় পশুর চর্বি এবং মাছের তেল। এই অভিযোগ তোলা হয় বর্তমান মুখ্যমন্ত্রী চন্দ্রবাবু নাইডুর তরফ থেকে। অভিযোগ সামনে আসার পরেই ক্ষোভ উগড়ে দেন সনাতনীরা। সুপ্রিম কোর্টে দাখিল করা হয় পিটিশন। আর তারপরেই ২০২৪ এর অক্টোবর মাসে এই ঘটনার তদন্তে সুপ্রিম কোর্টের তরফ থেকে নিরপেক্ষ কমিটি গড়ে তদন্তের নির্দেশ দেওয়া হয়। আর তার ৪ মাস পর এই মামলায় গ্রেফতার করা হয় চারজনকে।

দেখুন অন্য খবর